שיחה:דאגרוטיפ

message: יש להעביר לדאגרוטיפ, על-פי הצרפתית. אביעד המקורי 09:55, 13 יולי 2006 (IDT)

message: "...ומייחסים לו את גילוי "הדמות הסמויה" ואת קיצור משך החשיפה שהתאפשר בשל כך." מה זה "הדמות הסמויה"? ‏עדיאל‏ 17:23, 30 בדצמבר 2007 (IST)
ועוד דבר, מה זה "אטלייה"? ‏עדיאל‏ 17:28, 30 בדצמבר 2007 (IST)
replies: text: אטלייה הוא סטודיו או אולפן של אמן. "דמות סמויה" היא דמות שמוטבעת בצורה סמויה בחומר הצילומי לאחר חשיפתו לאור. כאשר מסתכלים על הסרט/נייר צילום/לוח דאגרוטיפ לאחר החשיפה לא רואים עליו דבר. רק בעת הפיתוח מופיע הדימוי עליהם (אם הדפסת פעם בעצמך תצלום במעבדת שחור-לבן, ודאי תזכור את הרגע בו טובלים את הנייר החשוף באמבט המפתח ורואים באור האדום של המעבדה את הופעת הדימוי). עד כמה שאני מבין וזוכר מלימודי, האמולסיה של סרטי-צילום מורכבת מהלידי כסף, שבנויים מקשר של כסף עם הלוגן. בזמן החשיפה אנרגיה של אור גורמת לפירוק חלקי ובלתי נראה לעין של הקשר בין הכסף להלוגן. על הגביש של הליד הכסף נוצר כתם רגישות שבזמן הפיתוח מושך אליו אלקטרונים שמצויים בתמיסת המפתח. אלקטרונים אלו גורמים לפירוק מלא של הליד הכסף במקום בו הייתה חשיפה, והופך את ההליד לכסף מתכתי. כלומר, הפיתוח מעצים את הדמות (הסמויה) שנוצרה בזמן החשיפה לאור. הדמות הגלויה, שנראית בתצלום הסופי, מורכבת מגרגרי כסף מתכתי. מקווה שעניתי לך. רועי בושי 18:55, 30 בדצמבר 2007 (IST)
replies: text: :גם אני שאלתי את עצמי אותה שאלה. אולי שווה לכתוב קצרמר או להוסיף את המידע בהערת שוליים.talmoryair 07:58, 31 בדצמבר 2007 (IST)
replies: text: ::אכתוב על כך קצרמר בהקדם. תודה על ההערות. שנה טובה. רועי בושי 10:59, 31 בדצמבר 2007 (IST)

text: :1. זכור לי מהרבה סרטים תקופתיים המתקן ש"תפש" את המצולמים במשך זמן החשיפה הארוך, כדאי להוסיף עליו איפשהו. 2. יש אפשרות להעלות תמונה של תצלומי "פושעים" לשם השוואה לתצלום דיוקן "רגיל"? talmoryair 12:01, 31 בדצמבר 2007 (IST)
replies: text: ::כן, יש לי רפרודוקציות שונות של אנשים מצטלמים עם המתקן, אבל עם בעיית זכויות יוצרים. יש לי תמונה שצילמתי של הכיסא הזה מתערוכה במוזיאון ד'אורסיי מלפני כמה שנים. אחפש. 2. יש לי הרבה רפרודוקציות של אסירים מהמאה ה-19, אבל רובם לא בפורמט של דאגרוטיפ. בכל מקרה, אין לי אפשרות להעלות אותם לויקיפדיה. הטענה של אלן סקולה אינה על הדאגרוטיפים אלא על צילום פורטרטים במאה ה-19 באופן כללי.  אני תוהה באמת עם זה המקום להערות האלו אודות הפורטרט המצולם. רועי בושי 18:59, 31 בדצמבר 2007 (IST)
thread_title:  שאלה 

message: # הדמות הסמויה - כמו שכתוב למעלה נדרש הסבר כבר בפעם הראשונה שמופיע המושג.
#"הטכנולוגיה התפשטה במהירות בעולם, ודאגרוטיפים נעשו בכל רחבי אמריקה הצפונית, באפריקה, במזרח התיכון, בסין, ביפן, באירופה ובאיי הדרום". מה הם איי הדרום? אוסטרליה? 
#נהוג לומר שתעשיית הפורנוגרפיה היא בין הראשונות לאמץ טכנולוגיות חדשות, האם היה שימוש כזה בדאגרוטיפ? בברכה, --איש המרק 15:39, 12 בינואר 2008 (IST)
replies: text: שלום איש המרק:

text: #אני עובד על ערך קצר על הדמות הסמויה.

text: #המידע מתורגם מספר על הדאגרוטיפ. אני מניח שמדובר באוסטרליה, אך מאחר וזו השערה, אעדיף להשאיר את הנוסח המקורי או להשמיטו.

text: #אני מכיר מספר תצלומי דאגרוטיפ של עירום נשי. לא אקטים מיניים ולא הארד-קור פורנוגרפיה (הייתה ודאי בעיה טכנית בגלל זמני החשיפה הארוכים מדי), אבל המוטיבציה דומה. מצורפות למטה שתי תמונות עירום לדוגמה. רועי בושי 22:09, 12 בינואר 2008 (IST)
thread_title:  כמה הערות קטנטנות...  

message: צריך אולי להזכיר את חלקו של ג'ון הרשל, גילוי תכונת הקיבוע של תיוסולפט הנתרן (זה השם המקובל למיטב ידעתי לתרכובת בעברית) שבו נעשה שימוש בעת פיתוח הדאגרוטיפ. אביהו • שיחה 21:49, 13 בינואר 2008 (IST)
replies: text: בינתיים הסתכלתי בוויקיפדיה האנגלית ומסתבר שיש שני חומרים היכולים לשמש כמקבעים. בפיתוח הדאגרוטיפ נעשה שימוש בסולפיט הנתרן (Na2SO3), בעוד שהתרכובת שגילה הרשל היא כפי שכתבתי תיוסולפט הנתרן (Na2S2O3). אביהו • שיחה 22:13, 13 בינואר 2008 (IST)
replies: text: :אני לא בקי בכל רזי הכימיקלים האלו, אבל עד כמה שאני זוכר, הקובע של הרשל תרם להמצאת תהליך הפוזיטיב-נגטיב של ידידו פוקס-טלבוט. אני לא חושב שהוא נטל חלק בפיתוח תהליך הדאגרוטיפ. אבדוק ואוסיף. רועי בושי 22:17, 13 בינואר 2008 (IST)
replies: text: ::ההערה הקודמת שלי תומכת בדבריך, אם כי בערך האנגלי על ג'ון הרשל כתוב:
"He discovered sodium thiosulfate to be a solvent of silver halides in 1819, and informed Talbot and Daguerre of his discovery that this "hyposulphite of soda" ("hypo") could be used as a photographic fixer, to "fix" pictures and make them permanent, after experimentally applying it thus in 1839.

text: ::אביהו • שיחה 22:25, 13 בינואר 2008 (IST)
replies: text: :::יש לי מאמר על החברה האלה, ולפני כמה ימים חזרתי לקרוא בו כדי לחפש ציטוט בו הרשל טוען בפני טלבוט שהמצאתו של דאגר בעלת ערך מדעי רב יותר מאשר ה"קלוטיפ" (או ה"טלבוטיפ") של ידידו האנגלי (יש שם מידע מעניין מאוד על חלקו של הרשל בהמצאת ופיתוח טכנולוגיית הצילום - אך ללא קשר ישיר לפיתוח הדאגרוטיפ - ובקרוב אתפנה להוסיף אותו לערך על הרשל). אחפש את התשובה אגב הקריאה במאמר. רועי בושי 22:55, 13 בינואר 2008 (IST)
replies: text: ::::מעניין שהאנציקלופדיה העברית בערך צלום טוענת שבפיתוח התמונה של הדאגרוטיפ נעשה שימוש בתיוסולפט הנתרן (שאת תכונותיו כמקבע גילה הרשל כבר ב-1819), בעוד שוויקיפדיה האנגלית בערך על הדאגרוטיפ טוענת כי מדובר בסולפיט הנתרן (חומר דומה, אך לא זהה). אביהו • שיחה 06:55, 14 בינואר 2008 (IST)
replies: text: :::::במאמר שלי כתוב, כמו בערך כאן, שדאגר השתמש בתמיסת מלח שולחן רגיל לקיבוע הדימוי, לפחות בשנת 1837: "By 1837, Daguerre had further perfected [his method] by removing the excess silver iodide with a solution of common table salt". גם טלבוט השתמש בתחילה במלח שולחן, אך התמיסה רק ייצבה את תמונותיו, ולא קבעה אותן; הלידי הכסף הפכו פחות רגישים לאור, אך נותרו בנייר הצילום. לאחר שהתוודע לשיטת הצילום של טלבוט (1839), ניסה הרשל למצוא שיטת קיבוע טובה יותר, וחזר לניסוייו משנת 1818-9 ב-hyposulphurous acids. בשיטות הצילום הראשונות שלו (הוא המציא כמה תהליכי צילום, המפורסם בינהם הוא הציאנוטייפ) השתמש הרשל ב-sodium thiosulphate כדי "לשטוף" מהאמולסיה את מלחי הכסף שלא נחשפו לאור. אותו כימיקל משמש עד ימנו לקיבוע חומרי צילום, וזכה לשם "היפו". הרשל לא המציא את ה"היפו", אך היה הראשון שחקר את תכונותיו, במיוחד אלו שהפכו לימים שימושיות לצילום. (L. j. Schaaf, "Invention and Discovery: First Images", in: Beauty of Another Order). נראה לי שפיתוחים אלו לא רלוונטיים להליך הדאגרוטיפ, אך אולי היו לה השפעות מאוחרות יותר. רועי בושי 20:47, 14 בינואר 2008 (IST)
replies: text: ::::::שלום רועי,

text: ::::::חלק ממה שכתבת צריך להכנס לערך. אם הבנתי נכון, תחילה השתמשו במלח שולחן בעת פיתוח התמונה ואחר-כך בתיוסולפט הנתרן לאחר שנתגלה כי הוא חומר יעיל יותר. אם תשים לב מעולם לא טענתי שהרשל גילה את תיוסולפט הנתרן אלא רק את תכונת הקיבוע שלו. הקשר של הרשל לערך איננו בפיתוח תהליך הדאגרוטיפ, את זה יש לייחס לדאגר בלבד. הקשר הוא רק בתהליך פיתוח תמונות (שנעשו בשיטת הדאגרוטיפ) שבו נעשה שימוש בחומר שהרשל גילה את תכונותיו. אבל ייתכן שאתה צודק ונושא זה צריך להוסיף בערך היסטוריה של הצילום (כרגע יש רק פסקה קצרמרה בערך צילום) ולא כאן. אביהו • שיחה 20:30, 15 בינואר 2008 (IST)

text: אעבור על הפרטים ואכניס מתוכם את מה שרלוונטי. הטענה שהרשל לא גילה את התיוסולפט פשוט תורגמה מהמאמר, יחד עם שאר הפרטים שנראו לי רלוונטיים. לא הבאתי את המידע הזה כדי לסתור אותך. סליחה אם הובנתי לא נכון. רועי בושי 06:16, 16 בינואר 2008 (IST)
thread_title:  עוד הערה קטנה 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.gutenberg.org/browse/authors/d#a6579
** In דאגרוטיפ on 2014-01-17 04:31:33, 403 Forbidden
** In לואי ז'אק מנדה דאגר on 2014-01-17 11:56:00, 403 Forbidden
** In דאגרוטיפ on 2014-02-07 05:42:00, 403 Forbidden
** In לואי ז'אק מנדה דאגר on 2014-02-07 14:21:38, 403 Forbidden
** In דאגרוטיפ on 2014-02-16 05:05:49, 403 Forbidden
--Matanyabot - שיחה 07:05, 16 בפברואר 2014 (IST)
thread_title:  קישור שבור 

message: מתחת לתמונה כתוב "חפצים באטלייה" - אולי צריך להיות "באיטליה"?? ינון גלעדי - שיחה 15:38, 9 בדצמבר 2015 (IST)
thread_title:  טעות הקלדה?? 

message: קטגוריה:ערכים שיש לתקן בהם קישורים חיצונייםשלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.photographymuseum.com/sandh1.html נמצא כקישור שבור. מומלץ להוסיף https://web.archive.org/web/20060709141833/http://photographymuseum.com/sandh1.html לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 22:04, 26 ביולי 2023 (IDT)
thread_title:  נמצאו קישורים חיצוניים שצריכים תיקון (יולי 2023)